Publication: Magyar Közlöny
Issue: MK-2007-52 (Year: 2007, Number: 52)
Era: 2004-2010
Section: 1. melléklet a 84/2007. (IV. 25.) Korm. rendelethez
Paragraph Index: 451

10. Informatikai biztonsági események kezelése 10.1 Informatikai biztonsági események és sérülékenységek jelentése Cél: A biztonsági sérülékenységek és események ismertek legyenek, azokra megfelelő választ adjon a szervezet. Feladat: A szervezetnek rendelkeznie kell a biztonsági események osztályozására és jelentésére vonatkozó eljárással. A biztonsági események értékelése és osztályozása az alapja a megfelelő védelmi eljárások kialakításának. Ki kell dolgozni a biztonsági események kezelési eljárását, amely legalább a következőket tartalmazza: • a biztonsági sérülékenységek jelentésére vonatkozó eljárást, • a biztonsági események értékelésére vonatkozó eljárást, • a biztonsági eseményről szóló információ eljuttatása biztosított legyen a megfelelő szintre, • legyen a fenti feladatok ellátásáért felelős személy. Az esemény-kezelést be kell illeszteni a működési környezetbe (help desk, Informatikai Biztonsági Irányítási Rendszer – IBIR stb.). Eredmény: Nem marad feltáratlan, megfelelően lereagálatlan biztonsági esemény. Felelős: Informatikai biztonsági felügyelő/felelős 2007/52. szám 10.2 Informatikai biztonsági események kezelése Cél: Az informatikai biztonsági események gyors, hatékony kezelése. Feladat: A feltárt és dokumentált eseményeket gyűjteni és rendszeresen értékelni kell. Az események okozta hibákat analizálva meg kell határozni a hibák okát. Ki kell dolgozni egy gyors és hatékony eljárást a problémák megismerésére, hogy minél előbb ismertté és kezelhetővé váljanak. Eljárásokat kell kidolgozni és felelősöket kell megnevezni az informatikai biztonsági események kezelésére. Az események kezelése be kell épüljön az üzemeltetés rendjébe. A feltárt események értékelését (osztályozását) biztosító rendszert kell kialakítani. Az események kezeléséhez bizonyítékokat kell gyűjteni, a megtett intézkedéseket dokumentálni kell annak érdekében, hogy később előforduló hasonló eseményeket már a kialakított módon lehessen kezelni vagy megelőzni. Eredmény: Biztonsági események kezelési eljárása. Felelős: Informatikai biztonsági felügyelő/felelős 10.3 Informatikai biztonsági problémakezelési eljárás kialakítása Cél: Az informatikai biztonsági problémák megelőzése, illetve hatékony védekezés kialakítása. Feladat: Eljárásokat kell kidolgozni és felelősöket kell megnevezni az informatikai biztonsági problémák megállapítására és kezelésére. A fellépő események okozta hibák értékelése mutat rá a hiba okára, vagyis a problémára. A problémák ellen védelmi intézkedéseket kell hozni, az általuk képviselt kockázatok arányában. A teljes eljárást menedzselni kell, vagyis ki kell alakítani a folyamatot, és felelőst kell rendelni hozzá. Gondoskodni kell az esemény-hiba-probléma nyilvántartásáról annak érdekében, hogy a későbbiekben a hasonló események, illetve hibák esetén már a tapasztalatból kiindulva lehessen intézkedni. Eredmény: Probléma-kezelési eljárás kialakítása. Felelős: Informatikai vezető és informatikai biztonsági felügyelő/felelős 2007/52. szám

Source: https://magyarkozlony.hu/hivatalos-lapok/33cb60da64569013887b64cc3e59f1d5cbdfb1a2/dokumentumok/169263699fa065547a050ed27d2aebf2886b6503/letoltes